laion/Wikipedia-Exotic huggingface dataset:
1832

◄ | 18. sajand | 19. sajand | 20. sajand | ► ◄ | 1800. aastad | 1810. aastad | 1820. aastad | 1830. aastad | 1840. aastad | 1850. aastad | 1860. aastad | ► ◄◄ | ◄ | 1828 | 1829 | 1830 | 1831 | 1832 | 1833 | 1834 | 1835 | 1836 | ► | ►► 1832. aasta (MDCCCXXXII) oli 19. sajandi 32. aasta. ... Venemaal võeti vastu evangeelse luterliku kiriku seadus. Durhami Ülikool on asutatud. 23. jaanuar – Édouard Manet, prantsuse kunstnik 25. jaanuar – Ivan Šiškin, vene maalikunstnik 27. jaanuar – Lewis Carroll, briti kirjanik ("Alice Imedemaal") 7. mai – Carl Neumann, saksa matemaatik 13. mai – Juris Alunāns, läti luuletaja ja keelemees 6. juuli – Maximilian I, Mehhiko imperaator 29. september – Joachim Oppenheim, rabi 9. november – Émile Gaboriau, prantsuse ajakirjanik ja kirjanik 19. november – Gustav Teichmüller, Saksa filosoof 15. detsember – Gustave Eiffel, prantsuse insener 16. detsember – Wilhelm Foerster, saksa astronoom 27. detsember – Pavel Tretjakov, vene kunstikoguja 11. märts – Vinko Knežević, Horvaatia aadlik ja Austria väejuht 15. märts – Otto Wilhelm Masing, eesti keelemees ja kirjanik 22. märts – Johann Wolfgang von Goethe, saksa proosakirjanik ja luuletaja 22. juuli – Napoleon II, Prantsusmaa imperaator 21. september – Walter Scott, šoti kirjanik
Heroes of Might and Magic: Olden Era

"Heroes of Might and Magic: Olden Era" on käigupõhine strateegiamäng, mis ilmub 2025. aastal. Mängu töötas välja Unfrozen ja avaldab Ubisoft. Mäng sisaldab Heroes of Might and Magic seeria traditsioonilist käigupõhist süsteemi, kuid ka täiendavaid rollimängumehaanikaid, mida seeria eelmistes osades ei olnud. Lisaks üksikmängija režiimile, toetab mäng mitmik- ja koostöömängu, ning sisaldab ka kaardi toimetajat. Varajane juurdepääs mängule on planeeritud 2025. aasta esimesse kvartalisse. Ülesehituselt sarnaneb mäng seeria eelmiste mängudega. Mängija saab kontrollida mitmeid unikaalsete võimetega kangelasi, osta enda armeesse mütoloogilisi olendeid ja sõdureid. Mängija saab juhtida ka ühte või mitut linnatüüpi: Temple, Necropolis, Sylvan, Dungeon, Hive ja veel avaldamata kuues fraktsioon, mis avalikustatakse hiljem. Seal on mängijal võimalus linna ehitada, mille tulemusel kasvab mängija armee ja laienevad mänguvõimalused. Mängija poolt kontrollitavad kangelased koguvad kogemusi, võideldes koletiste ja vaenlase kangelastega.
Bilirubiin

Bilirubiin on erütrotsüütide lõhustumise tagajärjel vabaneva heemi laguprodukt, mis satub vereringesse retikuloendoteliaalsüsteemist. Hemoglobiinist ja teistest heemisisaldusega proteiinidest eemaldatakse heemi osa, mis metaboliseeritakse bilirubiiniks. Lõpp-produkt, mis sekreteerub plasmasse, on vees lahustumatu (mittekonjugeeritud) bilirubiin. Plasmas seondub bilirubiin albumiiniga ning transporditakse maksa. Maksas konjugeeritakse bilirubiin glükuroonhappega, mis muudab selle vees lahustuvaks. Seejärel transporditakse see läbi sapiteede ja elimineeritakse soolestiku kaudu. Bilirubiini kontsentratsioon on konjugeeritud ja mittekonjugeeritud bilirubiini kontsentratsioonide summa. "Bilirubiin, konjugeeritud bilirubiin". Sihtasutus Põhja-Eesti Regionaalhaigla.
Aigar Pindmaa

Aigar Pindmaa (sündinud 29. juulil 1957) on eesti ettevõtja ja sporditegelane.. 1975. aastal lõpetas ta Võru 1. Keskkooli.. Hiljem lõpetas Eesti Põllumajandusakadeemias maaparanduse eriala. Aastatel 1993–2003 oli ta AS Wõro Kommerts juhatuse esimees. Aastatel 2002–2004 oli ta Eesti Lihaliidu juhatuse esimees. Ta on Võrus asuva Kubija hotelli ja loodusspaa omanik. 2021. aastast on ta Eesti Orienteerumisliidu president. 2000 Võru linna teenetemärk Teatmik.ee Aigar Pindmaa Võru Kreutzwaldi Gümnaasiumi vilistlased Eesti Lihaliit valis uue esimehe. Virumaa Teataja, 29.08.2002 Lihaliidu uueks juhatajaks sai Kalvar Kase. Äripäev, 17.03.2004 Spordiregister. Eesti Orienteerumisliit
Käigupõhine strateegia

Käigupõhine strateegia on strateegiamängu žanr (tavaliselt teatud tüüpi sõjamäng, eriti strateegilise taseme sõjamäng), kus mängijad mängivad vaheldumisi. Seda eristatakse reaalajas strateegiast, milles kõik mängijad mängivad samaaegselt.
Seiklusmärulimäng

Seiklusmärulimäng on videomängu hübriidžanr, mis ühendab endas nii märuli- kui ka seiklusmängu žanri põhielemente. Tavaliselt sisaldavad klassikalised seiklusmängud situatsioonilise olukorraga seotud probleeme, mida mängija saab süžee lõpuleviimiseks uurida ja lahendada, hõlmates vähe või siis täielikult puuduvat märulit. Klassikaline märulimäng on seevastu mäng, mis põhineb reaalajas tegutsemisel, mis paneb proovile mängija refleksid. Seiklusmäruli mängud ühendavad need žanrid.
Podili rajoon

Podili rajoon (ukraina keeles Подільський район) on haldusüksus (rajoon) Ukraina pealinnas Kiievis. Podili rajoon asub linna keskosas Dnestri paremal kaldal. Podili rajoon on moodustatud 1921. aastal. Aastatel 1925–1944 oli nimeks Petrivski rajoon. Райони Києва Grandartel. Vaadatud 3. septembril 2024
Üksikmäng

Üksikmäng on videomäng mida saab mängida ainult üks inimene. Lisaks on olemas "ühe mängija režiim" mis on ühe mängija jaoks mõeldud mängurežiim, kuigi mäng võib sisaldada ka mitme mängija režiime. Enamik kaasaegseid videomänge on loodud nii, et neid saab mängida vaid üks mängija; kuigi paljudel nendel mängudel on režiimid, mis võimaldavad mängida kahel või enamal mängijal.
Mäeküla (Mulgi)

Mäeküla (varem Rängle) on küla Viljandi maakonnas Mulgi vallas (varem Karksi vallas). Külas asub Mäeküla järv. Maa-amet, vaadatud 21.11.2020. Statistikaameti statistika andmebaas, vaadatud 28.04.2024. Eesti haldus- ja asustusjaotuse klassifikaator, vaadatud 9.06.2014.
Võitlusmäng

Võitlusmäng on Videomängu žanr, mis hõlmab võitlust mitme tegelase vahel. Võitlusmängudes kasutatakse sageli selliseid mehhanisme nagu blokeerimine, haaramine, vasturünnakud ja rünnakute ühendamine „kombodeks“. Tegelased võitlevad tavaliselt käsitsivõitluses, sageli võitluskunstide abil. Võitlusmängude žanr on seotud beat 'em up'i žanriga, kus paljud arvuti poolt juhitavad vaenlased võitlevad ühe või mitme mängija tegelase vastu. Tuntumate võitlusmängu seeriate alla kuuluvad Tekken, Street Fighter ja Mortal Kombat.
Oboloni rajoon

Oboloni rajoon (ukraina keeles Оболонський район) on haldusüksus (rajoon) Ukraina pealinnas Kiievis. Oboloni rajoon asub linna põhjaosas Dnestri paremal kaldal. Rajoon moodustati 3. märtsil 1975 ja kandis esialgu Minski rajooni nime. Praeguse nime sai Oboloni rajoon 2001. aastal. Історична довідка Оболонська районна в місті Києві державна адміністрація. Vaadatud 3. septembril 2024
Park Young-seok

Park Young-seok (korea keeles박영석; 2. november 1963 Soul – 18. oktoober 2011 Annapurna, Nepal) oli Lõuna-Korea alpinist. Ta oli tõusnud kõigi (14) üle 8000 meetri kõrguste mägede tippu (kaheksanda mägironijana maailmas lisahapnikku kasutades). Tal kulus selleks kaheksa aastat (1993–2001). Tema 14. tipp oli K2 (8611 m) (tipus 22. juuli 2001). Tema lähim konkurent oli kaasmaalane Um Hong-gil, kelle kohta meedia teatas 2000. aastal, et ta oli tõusnud kõigi 14 kaheksatuhandelise mäe tippu. Mõni aeg hiljem selgus, et Umi üks tipputõus vaidlustati, nii et Park Young-seokile läks juulis 2001 üle au olla esimene Aasia mägironija, kes kõigi 14 tipu otsa oli roninud. Tagantjärele (juulis 2022) sai teatavaks, et Eberhard Jurgalski hallatava veebisaidi 8000ers väitel polnud Park Young-seok kahe kaheksatuhandelise peatippu tegelikult jõudnudki (Dhaulagiri, Manaslu), lisaks ühe tipputõusu (Annapurna) kohta ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Manaslu tipputõusul jõudis Park eeltippu C2, Dhaulagiri tipputõusul kusagil "metallposti" kanti. Kuid need asjaolud ei saanud takistuseks Jurgalski meeskonnal kanda Park Young-seoki nimi ajaloolise, nn "pärandi nimistu" koosseisu. Park ja teised tema meeskonnaliikmed jäid teadmata kadunuks pärast viimast kontakti 18. oktoobril 2011, kui nad üritasid tõusta Annapurna tippu uut marsruuti mööda. Korea Alpiföderatsioon alustas kohe otsingu- ja päästeoperatsiooni. Pärast kümme päeva kestnud otsinguid ei leitud ühtegi märki Parkist ega tema tiimikaaslastest. Otsinguoperatsioon lõpetati 28. oktoobril. 14 8K Legacy Table. 8000ers.com Famous Korean mountaineer disappears. services.thebmc.co.uk, 23. oktoober 2011 K2 올랐다…히말라야 14좌 완등. m.sports.naver.com, 31. juuli 2000 14 8K Transition Table. 8000ers.com With Park Gone, Korea Loses Its Trailblazer. wsj.com, 31. oktoober 2011
Um Hong-gil

Um Hong-gil (korea keeles엄홍길; sündinud 14. septembril 1960 Goseongi maakonnas Lõuna-Gyeongsangi provintsis) on Lõuna-Korea alpinist. Meedia teatel sai Um Hong-gil seitsmendaks mägironijaks maailmas (ja esimeseks Aasias), kes oli tõusnud kõigi (14) üle 8000 meetri kõrguste mägede tippu. Tal kulus selleks 12 aastat (1988–2000). Tema 14. tipp oli K2 (8611 m) (tipus 31. juulil 2000). Tema lähim konkurent oli kaasmaalane Park Young-seok, kes oli tõusnud selleks ajaks 12 kaheksatuhandelise tippu. Kuid Um Hong-gilil endal oli juba teada, et tema 1993. aastal tehtud Xixabangma tipputõus oli vaidlustatud, seetõttu tegi ta kordustipputõusu 21. septembril 2001. Seda Himaalaja Andmebaas tunnistas edukaks ja seda kuupäeva loeti ametlikult Um Hong-gili 14. kaheksatuhandeliseks tipputõusuks. Vahepeal oli aga konkurent Park Young-seok jõudnud ronida kõigi 14 kaheksatuhandelise tippu. 2004. aastal tegi Um Hong-gil eduka tipputõusu Himaalajas Kangchenjunga massiivis asuva Yalung Kangi (8505 m) tippu ja 2007. aastal Lhotse kõrvaltippu Lhotse Shar (8383 m). Tagantjärele (juulis 2022) sai teatavaks, et Eberhard Jurgalski hallatava veebisaidi 8000ers väitel polnud Um Hong-gil kahe kaheksatuhandelise peatippu tegelikult jõudnudki (Makalu, Manaslu), lisaks kahe tipputõusu (Dhaulagiri, Annapurna) kohta ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Manaslu tipputõusul jõudis Um eeltippu C2. Hullem lugu oli Makalu tipputõusuga, kus Um Hong-gil peatus peatipust sedavõrd allpool, et Jurgalski uurimisrühm otsustas ta jätta ajaloolisest, nn "pärandi nimistust" hoopis välja. K2 올랐다…히말라야 14좌 완등. m.sports.naver.com, 31. juuli 2000 14 8K Transition Table. 8000ers.com Highs and Lows of a Champion Mountaineer. kocis.go.kr, veebruar 2019 Um Hong-Gil’s Project Impossible. nepalitimes.com, 12. veebruar 2022
Eva Jakovits

Eva Jakovits (sündinud 4. veebruar 1984 Tartus) on eesti tekstiilikunstnik. Eva Jakovits õppis 1991–1999 Tartu Tamme Gümnaasiumis, 1999–2002 Hugo Treffneri Gümnaasiumis. 2006. aastal lõpetas Tartu Kõrgema Kunstikooli tekstiiliosakonna. Omandas magistrikraadi Stockholmi kunstikõrgkoolis Konstfack ning lõpetas 2011. aastal Tartu Ülikoolis semiootika ja kulturoloogia eriala. Jakovits on osalenud paljudel grupinäitustel nii Eestis kui välismaal alates 2006. aastast. Tema töid võib leida nii Eesti Tarbekunsti - ja Disainimuuseumi kui ka Västerås Konstmuseumi kogudest. 2013 – „Niit, nõel ja õhupall“ Tampere majas, Tartu 2013 – „Ping Pong“ Jõhvi kontserdimajas                               2013 – „Näitus“ Emil galerii Tamperes, Soome 2011 – „Eesti tekstiilikunsti näitus“ sateliitnäitus Kaunase Bienaalil Textile 11, kuraator Monika Järg, galerii Meno Parkas, Leedu 2011 – „stART“ oksjon ja näitus Tartu Loomemajanduskeskuses 2010 – „DesignSPIEL“ Mäsu galerii, Tallinn 2010 – "Omadega mäel" Rahvusraamatukogu, Võru Linnagalerii 2010 – ”Pentecost” Sofia Kyrkan, Stockholm, Rootsi 2010 – „Konstfack Vårutställning“, Stockholm, Rootsi 2009 – „Medium Rare“ Galleri Konstfack, kuraator Rosanna Mercado Rojas, Stockholm, Rootsi 2009 – „Gobeläänide manufaktuur“ Võru Linnagalerii 2009 – „Human Reality“ Form/Design Center, Malmö, Rootsi 2009 – „Artists' books“ Grafiska Sällskapets galleri, Stockholm, Rootsi 2009 – „ZOOM-in“ grupinäitus HOP galeriis, Tallinn 2008 – “Mitmus”, Eesti Tarbekunsti ja Disaini Muuseum, Tallinn 2008 – KOOSOLEK, HOP galerii Tallinn 2007 – 3rd Eurepean Textile Art Triennial. Tradition & Innovation: „Global Intrigue” Riias 2007 – „Asjade seis 2007“ Tallinna Kunstihoones 2007 – „Pillerkaar“ Lutsu raamatukogus koos Triin Paumeri ja Helena Tootsiga 2006 – „Lööb Nõelu“ EDTM-is 2008 – Eduard Wiiralti nimeline stipendium ERR (30. jaanuar 2014). "Eva Jakovits avab isikunäituse „Nõele"". ERR. Vaadatud 3. septembril 2024.
Ubisoft

Ubisoft Entertainment SA (varem ka Ubi Soft Entertainment SA) on prantsuse videomängude avaldaja, mille peakorter asub Saint-Mandé's ja mille arendusstuudiod asuvad üle maailma. Nende videomängufrantsiiside hulka kuuluvad Assassin's Creed, Driver, Far Cry, Just Dance, Prince of Persia, Rabbids, Rayman, Tom Clancy's ja Watch Dogs.
Valge riisikas

Valge riisikas (Lactarius resimus) on pilvikuliste sugukonda riisika perekonda kuuluv seeneliik. Seen kasvab kaskede all ja on kupatatult söödav. Valge riisikas andmebaasis eElurikkus
Maarja Grossberg-Kuusk

Maarja Grossberg-Kuusk (kuni 2022 Maarja Grossberg; sündinud 20. mail 1981) on eesti materjaliteadlane. Lõpetas Tallinna Tehnikagümnaasiumi 1999, omandas Tallinna Tehnikaülikoolis tehnilise füüsika alal bakalaureuse- (2003) ning materjaliteaduse alal magistri- (2005) ja doktorikraadi (2010). Töötab Tallinna Tehnikaülikoolis aastast 2005: materjaliteaduse instituudi teadur 2005-2012, vanemteadur 2012-2016; materjali- ja keskkonnatehnoloogia instituudi vanemteadur 2017, kaasprofessor tenuuris 2018-2020, täisprofessor tenuuris aastast 2021, instituudi direktor alates 2023 (oli direktori kohusetäitja 2021-2023). Uurimistöö põhisuund on keskkonnasõbralike materjalide ja tehnoloogiate väljaarendamine päikeseenergeetika rakendusteks. Rahvusvahelise optika- ja fotoonikaühingu SPIE liige 2005-... Eesti Füüsika Seltsi liige 2006-..., juhatuse liige 2006-2010 Eesti Noorte Teaduste Akadeemia asutajaliige 2017-..., president 2021-2023 Vabariigi Presidendi Kultuurirahastu nõukogu liige 2022-... Eesti Teaduste Akadeemia liige (tehnikateaduste valdkond) 2023-... Riigi teaduspreemiate komisjoni liige 2023-... Eesti Teadusagentuuri hindamiskomisjoni liige 2023-... 2016 Tallinna Tehnikaülikooli aasta noorteadlane 2015 2020 Tallinna Tehnikaülikooli 2019. aasta parim teadusartikkel tehnika ja tehnoloogia valdkonnas (kaasautor) 2021 Eesti Vabariigi teaduspreemia tehnikateaduste alal (koos Jüri Krustokiga) 2023 Eesti Teaduste Akadeemia akadeemik tehnikateaduste valdkonnas 2024 Tallinna Tehnikaülikooli 2023 aasta parim teadusartikkel tehnika ja tehnoloogia valdkonnas (kaasautor) Eesti Teadusinfosüsteem TalTech teadusportaal Maarja Grossberg-Kuusk Eesti Teadusinfosüsteemis Maarja Grossberg-Kuuse publikatsioone
Grand Theft Auto VI

"Grand Theft Auto VI" (GTA 6 / GTA VI) on Rockstar Games'i poolt arendatav seiklusmärulimäng, mis ilmub 2025. aastal. See on Grand Theft Auto V (2013) järel kaheksas Grand Theft Auto seeria põhimäng ja kogu seerias kuueteistkümnes. Mängu tegevus toimub väljamõeldud Leonida osariigis, mis põhineb Floridal ja selles asuvas Miamist inspireeritud Vice City's. Üksikmängu lugu räägib kriminaalsesest duost, Lucia'st ja tema partnerist. Pärast aastaid kestnud spekulatsioone ja ootusi kinnitas Rockstar 2022. aasta veebruaris, et mäng on arenduses. Sama aasta septembris lekkisid internetti videod mängu lõpetamata versioonist, mida ajakirjanikud nimetasid üheks videomängutööstuse ajaloo suurimaks lekkeks. Mäng avalikustati ametlikult 2023. aasta detsembris ja ilmub 2025. aasta lõpus PlayStation 5 ja Xbox Series X/S konsoolidele.
Šāriputra

Šāriputra (sanskriti keeles Śāriputra; paali keeles Sāriputta) on budismi pärimuse järgi üks kahest peamisest Šākjamuni õpilasest Maudgaljājana kõrval. Ta olevat olnud päritolult braahman, kuid ühinenud Buddha sanghaga varsti pärast seda, kui kuulis seadmust, ning jõudis peagi arhati seisundisse. Buddha ise hindas teda väga kõrgelt ja pidas tarkuse poolest endast järgmiseks. Anupada Suttas iseloomustab Buddha teda targa, suure, sügava, avara ja lõbusana ning kirjeldab siis üksikasjalikult jhānade tasemeid vastavalt Šāriputra kogemustele. Mitmes paali kaanoni tekstis kuulutab Šāriputra seadmust Buddha asemel ja tema heakskiidul. Hinajaanas on Šāriputrale omistatud ülim mõistmisvõime (sanskriti keeles prajñā), kuid mahajaanas jääb ta selles osas alla Subhūtile. Teda peetakse abhidharma traditsiooni rajajaks. Šāriputra, kes oli ea poolest Buddhast vanem, suri mõni kuu enne teda. Majjhima-nikāya 111.[1] Ida mõtteloo leksikon: Šāriputra
Suurbritannia välisminister

Suurbritannia välisminister (ka välissekretär, inglise keeles ametlikult Secretary of state for foreign, Commonwealth and development affairs) on Suurbritannia valitsusse kuuluv riigisekretär, kes juhib Suurbritannia välisministeeriumit (ametlikult Välisasjade, Rahvaste Ühenduse ja Arengu Amet ehk Foreign, Commonwealth and Development Office). Välisministrit peetakse üheks kõrgemaks ministriks ning see on üks Briti tippametnikest (Great Offices of State). Välisminister kuulub valitsusse ja Riiklikku Julgeolekunõukokku ja töötab otse peaministri alluvuses. Välisminister töötab koos teiste välisministeeriumi ministritega (peale välisministri 2024. aasta seisuga veel kuus ametnikku). Varivalitsuses töötab temaga paralleelselt Suurbritannia varivälisminister. Alates 5. juulist 2024 on Suurbritannia välisminister David Lammy. Rahvaste Ühenduse asjade riigisekretär Rahvaste Ühenduse suhete riigisekretär Kolooniate riigisekretär Dominiooniasjade riigisekretär Välisministeerium (üldmõiste) Great Offices of State "Salaries of Members of His Majesty's Government – Financial Year 2022–23" (PDF). 15. detsember 2022. "Secretary of State for Foreign, Commonwealth and Development Affairs". gov.uk. Vaadatud 30. juunil 2021. "Afghanistan: The questions facing Foreign Secretary Dominic Raab". BBC News. 1. september 2021. Vaadatud 4. septembril 2021. Foreign Secretary Dominic Raab will be grilled by the Foreign Affairs Committee over his handling of the UK's withdrawal from Afghanistan. Cecil, Algernon. British foreign secretaries, 1807–1916: studies in personality and policy (1927). pp. 89–130. online Goodman, Sam. The Imperial Premiership: The Role of the Modern Prime Minister in Foreign Policy Making, 1964–2015 (Oxford UP, 2016). Hughes, Michael. British Foreign Secretaries in an Uncertain World, 1919–1939. (Routledge, 2004). Johnson, Gaynor. "Introduction: The Foreign Office and British Diplomacy in the Twentieth Century", Contemporary British History, (2004) 18:3, 1–12, DOI:10.1080/1361946042000259279 Neilson, Keith, and Thomas G. Otte. The permanent under-secretary for foreign affairs, 1854–1946 (Routledge, 2008). Otte, Thomas G. The Foreign Office Mind: The Making of British Foreign Policy, 1865–1914 (Cambridge UP, 2011). Seldon, Anthony. The Impossible Office? The History of the British Prime Minister (2021) excerpt major scholarly history. Covers the relations with Prime Minister in Chapter 8. Steiner, Zara. The Foreign Office and Foreign Policy, 1898–1914 (1986). Temperley, Harold. "British Secret Diplomacy from Canning to Grey." Cambridge Historical Journal 6.1 (1938): 1–32. Theakston, Kevin, ed. British foreign secretaries since 1974 (Routledge, 2004). Wilson, Keith M., ed. British foreign secretaries and foreign policy: from Crimean War to First World War (1987). Välisministeeriumi koduleht
Alawi Sultanaat

See artikkel räägib Marokost enne koloniaalperioodi. Šiiaislami sekti kohta vaata artiklit Alaviidid. Praeguse Maroko kuningapere kohta vaata artiklit Alawi dünastia. Alawi Sultanaat (ametlikult Sharifiani Sultanaat (araabia keeles السلطنة الشريفة) või Maroko Sultanaat) oli riik praeguse Maroko aladel, mida valitses Alawi dünastia alates oma võimuletulekust 1660. aastatel kuni 1912. aasta Fesi lepinguni, millega Marokost sai Prantsusmaa protektoraat. Tänapäevalgi võimul olev Alawi dünastia on pärit Tafilalti piirkonnast ning tõusis võimule pärast Saadi Sultanaadi varisemist 17. sajandil. Kogu riigi üle suutis esimesena kontrolli kehtestada sultan Al-Rashid (võimul 1666–1672). Sultaniriigi hiilgeaeg oli tema troonipärija Ismail Ibn Sharifi ajal 1672–1727. Pärast Ismail Ibn Sharifi surma oli Marokos erinevate sultanite valitsusaegadel segane periood, mida iseloomustas poliitiline ebastabiilsus. Tugev sultanivõim taaskehtestati Mohammed ben Abdallahi ajal 1757–1790. Aastal 1830 muutus olukord piirkonnas taas rahutuks, kuna Prantsusmaa tungis Alžeeriasse ning algas Aafrika jagamine Euroopa suurriikide vahel. Maroko iseseisvus kestis 1912. aastani, mil sellest sai Prantsusmaa protektoraat. Alaviidi sultanid jäid de jure võimule, kuid reaalset võimu neil ei olnud. Maroko taasiseseisvus 1956. aastal kui võimul oli Mohammed V. Aasta hiljem võttis ta endale kuninga tiitli ja Marokost sai kuningriik.
Polli

Polli on küla Viljandi maakonnas Mulgi vallas (varem Karksi vallas). Külas asus Polli mõis. Külast voolavad läbi Halliste jõgi, millele on paisutatud Karksi järv ja Saksaveske järv, ja Kutsiku oja, millele on paisutatud Linnutare paisjärv ja Kutsiku paisjärv ehk Kutsiku veehoidla. Karksi järv on kaitse all Karksi maastikukaitseala koosseisus, Saksaveske järve kaldal kasvab kaitsealune Polli elupuu. Asulas tegutseb Polli Aiandusuuringute Keskus. Maa-amet, vaadatud 21.11.2020. Statistikaameti statistika andmebaas, vaadatud 29.04.2024. Eesti haldus- ja asustusjaotuse klassifikaator, vaadatud 9.06.2014.
Afganistani Emiraat

Mitte segi ajada Afganistani Islamiemiraadi, Afganistani Islamiemiraadi (1996–2001) ega Afganistani Emiraadiga (1929). Afganistani Emiraat (aastani 1855 Kabuli Emiraat) oli riik Aasias, praeguse Afganistani ja kuni 1893. aastani osaliselt Pakistani aladel. Afganistan arenes välja Durrani Riigist kui Kabulis tuli võimule Barakzai dünastia rajaja Dost Moḩammad. Emiraadi ajalugu mõjutas piirkonnas toimunud Suurbritannia ja Venemaa vaheline võitlus ülemvõimu pärast (nn suur mäng) ning Euroopa mõjutuste jõudmine Afganistani. Jätkusid ka Durrani ajal alanud afgaani-sihki sõjad. Märtsis 1823 kaotati Sikhi Riigile Nowshera lahingus ajalooline afgaanide tugipunkt Peshawari org. Aastal 1838 puhkes esimene esimene Briti-Afganistani sõda, mis 1842. aastal afgaanide võiduga lõppes. Britid viisid väed välja ja Dost Mohammad naasis võimule. Aastatel 1878–1880 toimunud teine Briti-Afganistani sõda lõppes brittide võidu ja Gandamaki lepinguga, millega Suurbritannia sai endale alad tänapäeva Pakistanis ja kontrolli Afganistani välispoliitika üle. Sama lepinguga maksis Suurbritannia Afganistanile hüvitist ja viis väed riigist välja. Pärast 1919. aasta kolmandat Briti-Afganistani sõda sõlmis emiir Amanullah Khan brittidega lepingu ja Afganistani Emiraat taasiseseisvus. Amanullah Khan reformis Afganistani 1926. aastal, ta krooniti kuningaks ja Afganistanist sai Afganistani Kuningriik. Durrani dünastia Barakzai dünastia Afganistani-Suurbritannia suhted Euroopa mõjutused Afganistanis Sissetungid Afganistani "The Raj Reconsidered: British India's Informal Empire and Spheres of Influence in Asia and Africa" (PDF). Originaali (PDF) arhiivikoopia seisuga 9. august 2021. Vaadatud 13. mail 2023. Lee, Jonathan (2019). Afghanistan: A History from 1260 to the Present (English). Reaktion Books. Lk 188. ISBN 9781789140101.{{cite book}}: CS1 hooldus: tundmatu keel (link) Kohn, George Childs (2013). Dictionary of Wars. Revised Edition. London/New York: Routledge. Lk 5. ISBN 9781135954949. Originaali arhiivikoopia seisuga 27. juuli 2020. Vaadatud 25. augustil 2020. Clements, Frank. Conflict in Afghanistan: A Historical Encyclopedia (ABC-Clio, 2003), (online).